Държавен вестник, бр. 53, 2004 г., стр. 29

Б Р О Й  53
Д Ъ Р Ж А В Е Н   В Е С Т Н И К
С Т Р .  29
(6) Грешките, допуснати при вписването, се
поправят въз основа на решение на комисията,
като в съответното поле се отбелязва поправ-
ката. Поправката не може да води до унищожа-
ване или повреждане на информацията относ-
но обстоятелството, което се поправя.
Чл. 116. (1) За всяко подлежащо на вписване
в регистъра лице в картотеката се открива дело,
в което по реда на постъпването се подреждат
всички отнасящи се до него документи, както и
актовете на комисията.
(2) Всяко дело има уникален индекс, съвпа-
дащ с индекса на партидата на регистрираното
лице в компютърната база данни.
(3) Подредените в делото документи се прид-
ружават от опис, на който се поставя датата на
постъпване на описаните документи. Описът
се заверява от длъжностното лице, което води
регистъра.
Чл. 117. На лицето, подлежащо на вписване
в регистъра за лицензиите, се откриват партида
в компютърната база данни и дело в картотека-
та, в които се вписват:
1. наименованието на дружеството, седали-
щето, адресът на управление и предметът на
дейността му;
2. идентификационният код БУЛСТАТ;
3. съдът, номерът на фирменото дело, пар-
тидата, регистърът, томът и страницата, къде-
то лицето е вписано;
4. данъчният номер;
5. седалищата на клоновете, ако има такива;
6. органите на управление, трите имена на
лицата, които го управляват или представляват,
както и начинът на представляване; ако членове
на органи на управление или представители са
юридически лица, вписват се съответно тяхното
наименование, седалище, адрес на управление,
идентификационен код БУЛСТАТ, както и три-
те имена на лицата, които ги представляват;
7. срокът, за който е учредено дружеството,
размерът на капитала, броят, видът и номинал-
ната стойност на акциите;
8. датата на постъпване в комисията на заяв-
лението за издаване на лицензия;
9. датата и номерът на решението на комиси-
ята, въз основа на което се издава лицензията;
10. датата и номерът на решението, с което
комисията изменя, допълва или отнема издаде-
на лицензия;
11. датата и номерът на решението, с което
комисията дава разрешение на лицензианта по
реда на ЗЕ;
12. датата и номерът на решението, с което
комисията дава задължителни указания на ли-
цензианта;
13. наложените имуществени санкции и при-
нудителни мерки.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. За “новоучредено дружество” се счита
търговско дружество през времето, през което
от датата на вписването му не са изминали 3
финансови години.
2. “Системно нарушение на задълженията
по лицензията или закона” е налице, когато в
двугодишен срок са извършени три или повече
административни нарушения по Закона за енер-
гетиката или актовете по прилагането му.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. До 30 ноември 2004 г. всички енергийни
предприятия, на които са издадени лицензии,
представят в комисията петгодишни бизнес
планове.
§ 3. Наредбата се приема на основание
чл. 60 ЗЕ.
34229
ПОСТАНОВЛЕНИЕ № 125
ОТ 11 ЮНИ 2004 Г.
за приемане на Устройствен  правилник
на Агенцията по заетостта
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра-
вилник на Агенцията по заетостта.
Заключителни разпоредби
§ 1. Отменя се Устройственият правилник
на Агенцията по заетостта, приет с Постанов-
ление № 186 на Министерския съвет от 2002 г.
(обн., ДВ, бр. 83 от 2002 г.; изм. и доп., бр. 53 от
2003 г.).
§ 2. Точка 2 от приложение № 2 към чл. 2,
ал. 3 от Постановление  № 213 на Министерс-
кия съвет от 1999 г. за приемане на Устройст-
вен правилник на Министерството на труда и
социалната политика (обн., ДВ, бр. 104 от 1999 г.;
изм. и доп., бр. 112 от 1999 г., бр. 26, 65 и 90 от
2000 г., бр. 35, 87 и 97 от 2001 г., бр. 19 и 64 от
2002 г., бр. 15 от 2003 г.; попр., бр. 18 от 2003 г.;
изм. и доп., бр. 32 от 2003 г. и бр. 36 от 2004 г.)
се изменя така:
“2. Агенция по заетостта— 3141”.
§ 3. Постановлението влиза в сила от деня на
обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
УСТРОЙСТВЕН ПРАВИЛНИК
на Агенцията по заетостта
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат дейността,
структурата, организацията на работа и числе-
ността на персонала, броят и териториалният
обхват на поделенията на Агенцията по заетост-
та, наричана по-нататък “агенцията”.
Чл. 2. (1) Агенцията е администрация към
министъра на труда и социалната политика за
изпълнение на държавната политика по насър-